Document ID: 32008R0499

KOMMISSIONENS FORORDNING (EF) Nr. 499/2008
af 4. juni 2008
om ændring af forordning (EF) nr. 1501/95 og forordning (EF) nr. 800/1999 for så vidt angår betingelserne for at yde eksportrestitutioner for landbrugsprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 63,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (2), særlig artikel 167 og 170 sammenholdt med artikel 4, og
ud fra følgende betragtninger:
(1)
I henhold til artikel 162 i forordning (EF) nr. 1234/2007 kan de produkter, der er nævnt i den artikel, og som skal eksporteres i forarbejdet eller uforarbejdet stand, være berettiget til eksportrestitution, hvis de opfylder nogle bestemte betingelser i artikel 167 i nævnte forordning. Ifølge artikel 167, stk. 7, i forordning (EF) nr. 1234/2007 har Kommissionen mulighed for at fastsætte yderligere betingelser for at yde eksportrestitutioner for et eller flere produkter. Disse betingelser er for øjeblikket fastlagt i Rådets forordninger om de fælles markedsordninger for de produkter, som er nævnt i artikel 162, stk. 1, i forordning (EF) nr. 1234/2007. Da disse forordninger skal ophæves i henhold til artikel 201 i forordning (EF) nr. 1234/2007, bør der fastsættes horisontale bestemmelser fra datoerne for anvendelsen af forordning (EF) nr. 1234/2007, jf. artikel 204 i samme forordning.
(2)
Kommissionens forordning (EF) nr. 800/1999 af 15. april 1999 om fælles gennemførelsesbestemmelser for eksportrestitutioner for landbrugsprodukter (3) indeholder allerede horisontale bestemmelser. Nævnte forordning bør derfor tilpasses for at fastsætte de betingelser, som er omhandlet i artikel 167, stk. 7, i forordning (EF) nr. 1234/2007.
(3)
Ifølge Rådets forordninger om de fælles markedsordninger for fjerkræ, æg, svinekød og ris kan der ydes eksportrestitutioner for produkter med oprindelse i tredjelande, som importeres og siden eksporteres uden at være blevet tilstrækkeligt bearbejdet eller forarbejdet, jf. artikel 24 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (4). Restitutionerne er i det tilfælde begrænset til de importafgifter, der er betalt, og derudover skal eksportøren bevise, at det importerede produkt er identisk med det eksporterede produkt. Da reglen er meget omstændelig at anvende og af meget ringe praktisk betydning, bør den af forenklings- og harmoniseringshensyn afskaffes.
(4)
EF-oprindelse som forudsætning for berettigelse til eksportrestitution er et vigtigt led i beskyttelsen af EU’s budget mod misbrug. Hensigten er især at forebygge omlægninger i samhandelen i form af import, der ikke har til formål at bringe varer i omsætning på det indre marked, men som udelukkende går ud på at opnå eksportrestitutioner ved eksport. Denne beskyttelse gælder allerede for korn, ris, oksekød, mælk og mejeriprodukter, svinekød, æg og fjerkrækød, og den bør bibeholdes. For løbende at beskytte EU’s budget mod misbrug bør der fastsættes en horisontal bestemmelse, som gælder for alle sektorer i artikel 162 i forordning (EF) nr. 1234/2007.
(5)
For at sikre leverancer af sukker til raffinaderierne i hele EF er der ved de successive fælles markedsordninger for sukker blevet indført en særlig præferenceordning for adgang til det indre marked, således at raffineringsindustrien har mulighed for på særlige betingelser at importere bestemte mængder rårørsukker med oprindelse i de AVS-lande, der er parter i protokol nr. 3, som er knyttet til bilag IV til AVS/EF-partnerskabsaftalen, og i Indien og andre lande i henhold til aftaler med disse lande. Denne præferenceimportordning er blevet gennemført inden for rammerne af den fælles markedsordning for sukker. Derfor skulle der i henhold til artikel 27, stk. 12, litra b), i Rådets forordning (EF) nr. 1260/2001 af 19. juni 2001 om den fælles markedsordning for sukker (5) ydes restitutioner for produkter, der var importeret i henhold til denne ordning. I fortsættelse heraf besluttede Rådet, at der ikke skulle kræves bevis for EF-oprindelse for at opnå ret til restitution i henhold til den fælles markedsordning for sukker, som blev oprettet ved Rådets forordning (EF) nr. 318/2006 (6). Kravet om EF-oprindelse bør derfor ikke gælde for sukker.
(6)
På grund af afskaffelsen af eksportrestitutioner for en række produkter er listen over restitutionsberettigede sammensatte produkter, som der skal fastsættes restitutioner for på grundlag af en bestanddel, blevet kortere. Derfor bør kun de resterende produkter anføres.
(7)
Kravet om EF-oprindelse er allerede fastsat for korn i artikel 12 i Kommissionens forordning (EF) nr. 1501/95 af 29. juni 1995 om visse gennemførelsesbestemmelser til Rådets forordning (EØF) nr. 1766/92 for så vidt angår ydelse af eksportrestitutioner for korn samt de foranstaltninger, der skal træffes inden for kornsektoren i tilfælde af markedsforstyrrelser (7). Af klarheds- og rationaliseringshensyn bør dette krav afløses af den horisontale bestemmelse om kravet om EF-oprindelse.
(8)
Forordning (EF) nr. 1501/95 og (EF) nr. 800/1999 bør derfor ændres i overensstemmelse hermed.
(9)
Foranstaltningerne i denne forordning er i overensstemmelse med udtalelse fra Forvaltningskomitéen for Den Fælles Markedsordning for Landbrugsprodukter -
UDSTEDT FØLGENDE FORORDNING:
Artikel 1
Artikel 12 i forordning (EF) nr. 1501/95 udgår.
Artikel 2
I forordning (EF) nr. 800/1999 foretages følgende ændringer:
1)
Artikel 1 affattes således:
»Artikel 1
Denne forordning fastsætter, uden at dette berører undtagelsesbestemmelser i særlige EF-bestemmelser vedrørende visse produkter, de fælles gennemførelsesbestemmelser for ordningen med eksportrestitutioner, i det følgende benævnt »restitutioner«, der er fastsat:
a)
for produkter fra de sektorer, der er nævnt i artikel 162, stk. 1, i Rådets forordning (EF) nr. 1234/2007 (8)
b)
i artikel 63 i Rådets forordning (EF) nr. 1493/1999 (9).
2)
Artikel 11 affattes således:
»Artikel 11
1. Der ydes restitution for de produkter, der er nævnt i artikel 162, stk. 1, i forordning (EF) nr. 1234/2007, og som uanset emballagens toldstatus er i fri omsætning i EF og af EF-oprindelse.
For de sukkerprodukter, der er nævnt i artikel 162, stk. 1, litra a), nr. iii), og litra b) i forordning (EF) nr. 1234/2007, kan der dog ydes restitution, når blot de er i fri omsætning i EF.
2. Ved ydelse af restitution anses produkter for at være af EF-oprindelse, hvis de er fremstillet fuldt ud i EF, eller hvis den sidste væsentlige forarbejdning eller bearbejdning af dem er foregået i EF, jf. artikel 23 eller 24 i forordning (EØF) nr. 2913/92.
Uden at dette berører bestemmelserne i stk. 4, er betingelserne for ydelse af restitution dog ikke opfyldt for produkter, der er fremstillet af:
a)
produkter med oprindelse i EF, og
b)
landbrugsprodukter, der er omfattet af de i artikel 1 nævnte forordninger, og som er importeret fra et tredjeland og ikke har undergået en væsentlig forarbejdning i EF.
3. Er ydelsen af restitution betinget af produktets EF-oprindelse, skal eksportøren afgive en erklæring om oprindelsen, jf. stk. 2, i overensstemmelse med de gældende EF-regler.
4. Ved eksport af sammensatte produkter, hvortil der kan ydes restitution for en eller flere bestanddele, ydes restitutionen herfor, hvis den eller de bestanddele, som der ansøges om restitution for, opfylder betingelserne i stk. 1.
Der ydes ligeledes restitution, hvis den eller de bestanddele, som der ansøges om restitution for, oprindelig var af EF-oprindelse og/eller i fri omsætning i EF, jf. stk. 1, og ikke længere er i fri omsætning, udelukkende fordi de er indarbejdet i andre produkter.
5. Som restitutioner for en enkelt bestanddel, jf. stk. 4, betragtes restitutioner for:
a)
produkter fra sektoren for korn, æg, ris, sukker, mælk og mejeriprodukter, der eksporteres i form af en af de i bilag II til Kommissionens forordning (EF) nr. 1043/2005 (10) nævnte varer
b)
hvidt sukker og råsukker henhørende under KN-kode 1701, isoglucose henhørende under KN-kode 1702 30 10, 1702 40 10, 1702 60 10 og 1702 90 30 og sukkeropløsninger fremstillet af sukkerroer og sukkerrør henhørende under KN-kode 1702 60 95 og 1702 90 95, der er anvendt i de i artikel 1, stk. 2, i forordning (EF) nr. 2201/96 omhandlede produkter
c)
mælk og mejeriprodukter og sukker, der eksporteres i form af produkter, som henhører under KN-kode 0402 10 91 til 99, 0402 29, 0402 99, 0403 10 31 til 39, 0403 90 31 til 39, 0403 90 61 til 69, 0404 10 26 til 38, 0404 10 72 til 84 og 0404 90 81 til 89, eller der eksporteres i form af produkter, som henhører under KN-kode 0406 30, og som ikke er produkter med oprindelse i medlemsstaterne eller produkter, som kommer fra tredjelande, og som er i fri omsætning i medlemsstaterne.
Artikel 3
Denne forordning træder i kraft på syvendedagen efter offentliggørelsen i Den Europæiske Unions Tidende.
Den anvendes dog:
a)
fra den 1. juli 2008 for korn, oksekød, svinekød, mælk og mejeriprodukter, æg og fjerkrækød
b)
fra den 1. september 2008 for ris
c)
fra den 1. oktober 2008 for sukker.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. juni 2008.

Labels: 3
6